CELEX: 62012CN0492
Language: lt
Date: 2012-11-05 00:00:00
Title: Byla C-492/12: 2012 m. lapkričio 5 d. Conseil d'État (Prancūzija) pateiktas prašymas priimti prejudicinį sprendimą byloje Conseil national de l'ordre des médecins prieš Ministère des affaires sociales et de la santé

26.1.2013   
            
            
               LT
            
            
               Europos Sąjungos oficialusis leidinys
            
            
               C 26/24
            
         2012 m. lapkričio 5 d.Conseil d'État (Prancūzija) pateiktas prašymas priimti prejudicinį sprendimą byloje Conseil national de l'ordre des médecins prieš Ministère des affaires sociales et de la santé
   
   (Byla C-492/12)
   2013/C 26/47
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil d'État
   
   
      Šalys pagrindinėje byloje
   
   
      Ieškovė: Conseil national de l'ordre des médecins
   
   
      Atsakovė: Ministère des affaires sociales et de la santé
   
   
      Prejudiciniai klausimai
   
   
               1.
            
            
               Ar Direktyvos 2005/36/EB (1) 36 straipsnyje įtvirtintas specialios gydytojo odontologo profesijos reikalavimas užkerta kelią numatyti trečiojo universitetinių studijų ciklo kvalifikacinio rengimo programą, kuri būtų bendra tiek medicinos, tiek odontologijos studentams?
            
         
               2.
            
            
               Ar Direktyvos 2005/36/EB nuostatos, susijusios su medicininėmis specializacijomis, turi būti suprantamos taip, kad pagal jas draudžiama disciplinas, kaip antai išvardytosios šio prašymo 3 punkte (2), įtraukti į odontologų rengimo programą?
            
         
      (1)  2005 m. rugsėjo 7 d. Europos Parlamento ir Tarybos direktyva 2005/36/EB dėl profesinių kvalifikacijų pripažinimo (OL L 255, p. 22).
   
      (2)  T. y., viena vertus, teorinio burnos chirurgijos mokymo programa apimanti, be kita ko, periapekso ir odontogeninių arba neodontogeninių žandikaulių cistų chirurgijos mokomąjį dalyką, ikiprotezinę ir implantų chirurgiją, gerybinių navikų patologiją, seilių patologiją ir ortodontinį chirurginį bei ortognatinį gydymą ir, kita vertus, mažiausiai trijų semestrų trukmės praktika specializuotame odontologijos skyriuje ir trijų semestrų trukmės praktika specializuotame veido ir žandikaulių chirurgijos skyriuje.